​Lucian Onea a demisionat, marţi, din funcţia de procuror-şef al Direcţiei Naţionale Anticorupţie Ploieşti, au precizat, pentru Agerpres, surse judiciare.





El a fost audiat marți dimineață la Parchetul General, unde i-au fost aduse la cunoștință acuzațiile într-un dosar care vizează modul în care se desfășurau anchetele la DNA Ploiești.





Acesta este urmărit penal pentru participație improprie la inducerea în eroare a organelor judiciare, potrivit unor surse.







"Mi-au fost aduse la cunoştinţă acuzaţiile. Urmează să administrăm probe în vederea aflării adevărului. Fiecare o să răspundă pentru faptele pe care le-a făcut", a spus Onea.







El a afirmat că nu vrea să discute detalii din dosar şi că urmărirea penală este secretă. Totodată, Lucian Onea s-a declarat nevinovat în acest dosar.